โปรใหม่ลดอีซี่พาส 5 บาท ด่านประชาชื่น
ขาเข้าเมือง-รุ่นใหม่สมัครผ่านแอปฯมือถือแล้วรอรับบัตรที่บ้าน,นายดำเกิง ปานขำ รองผู้ว่าการฝ่ายปฏิบัติการ การทางพิเศษแห่งประเทศไทย (กทพ.) เปิดเผยว่า กทพ.มีโครงการพัฒนาระบบเก็บค่าผ่านทางอัตโนมัติ หรืออีซี่พาส เพื่ออำนวยความสะดวกให้กับผู้ใช้บริการมากยิ่งขึ้น โดยหารือกับกรมสรรพากรเพื่อกำหนดให้เป็นไปตามมาตรฐานของกรมสรรพากร เพื่อช่วยให้ประชาชนได้รับใบกำกับภาษีและใบเสร็จค่าผ่านทางอีเมลได้ ซึ่งสามารถจัดเก็บเป็นรูปแบบไฟล์อิเล็กทรอนิกส์ได้ โดยไม่ต้องพิมพ์ออกมาในรูปกระดาษ คาดว่าจะแล้วเสร็จและเริ่มใช้งานได้ปลายปีนี้ นอกจากนี้ ได้เปิดให้ประชาชนที่ยังไม่มีบัตรอีซี่พาส สามารถสมัครผ่านแอปพลิเคชันทางโทรศัพท์มือถือได้และบัตรจะถูกจัดส่งไปที่บ้าน รวมถึงติดตั้งตู้เติมเงินอัตโนมัติ (kiosk) ตามอาคารด่าน เพื่อให้ผู้ใช้บริการสามารถเติมเงินสำรองค่าผ่านทางบัตรอีซี่พาสด้วยตนเอง ส่วนการเติมเงินด้วย QR code ผ่านแอปพลิเคชันของทุกธนาคารโดยไม่ต้องถอนเงินสดมาเติมกับเจ้าหน้าที่ ขณะนี้อยู่ระหว่างการทดสอบ คาดว่าจะใช้งานได้ภายในปีนี้เช่นกัน,รองผู้ว่าการ รฟม.กล่าวว่า สำหรับโปรโมชันการให้ส่วนลดบัตรอีซี่พาส 5 บาท สำหรับรถยนต์ 4 ล้อ หลังจากทดลองทำที่ด่านอโศก 4 ทางพิเศษศรีรัช และด่านดาวบางขุนเทียน 1, 2 ทางพิเศษกาญจนาภิเษก ซึ่งได้ผลเป็นที่น่าพอใจ ขณะนี้คณะทำงานอยู่ระหว่างเก็บรายละเอียดข้อมูลผู้ใช้ทางที่ใช้บัตรอีซี่พาส และประเมินผลความเหมาะสม เบื้องต้นคณะทำงานเห็นว่าด่านประชาชื่น ขาเข้า มีความเหมาะสมที่จะจัดโปรโมชันให้ส่วนลดบัตรอีซี่พาส เนื่องจากปริมาณจราจรมาก หากมีการใช้บัตรอีซี่พาสมากขึ้นจะช่วยเรื่องบรรเทาปัญหาการจราจรหนาแน่นบริเวณหน้าด่านได้อย่างดี และเตรียมเสนอคณะอนุกรรมการพัฒนาบัตรอีซี่พาส และบอร์ด กทพ.พิจารณาเห็นชอบคาดว่าจะให้บริการได้เร็วๆนี้.
กทพ.มีโครงการพัฒนาระบบเก็บค่าผ่านทางอัตโนมัติ หรืออีซี่พาส เพื่ออำนวยความสะดวกให้กับผู้ใช้บริการมากยิ่งขึ้น
การทางพิเศษแห่งประเทศไทย,กทพ.,ค่าผ่านทาง,ค่าผ่านทางอัตโนมัติ,อีซี่พาส,ลดค่าผ่านทาง,ด่านประชาชื่น